Alice Walker

Alice Walker (s. 9. helmikuuta 1944 Eatonton, Georgia, Yhdysvallat) on afroamerikkalainen kirjailija, jonka tunnetuimpia teoksia on Yhdysvaltain rotuerotteluun pureutuva Häivähdys purppuraa (The Color Purple) vuodelta 1982. Steven Spielberg on ohjannut kirjaan pohjautuvan elokuvan. Suomeksi on ilmestynyt myös Walkerin teos Meridian (1984; alkuteos Meridian, 1976).

Walker aloitti uransa 1960-luvulla amerikkalaisen mustan kulttuurin nousun yhteydessä, samoihin aikoihin kuin Toni Morrison ja monet muut. Walkerin ensimmäinen teos oli opiskeluaikana ilmestynyt runokokoelma Once (1968). Walker oli rauhanaktivisti ja kävi aikoinaan nuorisofestivaalissa Helsingissä vuonna 1962.

Walkerin joulukuussa 2018 esittämät kommentit yöpöydällään olevasta liskoteorioista tunnetun David Icken kirjasta And the Truth Shall Set You Free ovat The Guardianin mukaan saaneet jotkut epäilemään, että hänellä on antisemitistisiä näkemyksiä. Mieltymyksestään Icken kirjoihin hän on puhunut jo vuonna 2013.

Lähteet

Yhdysvaltalaiset kirjailijat
Kirjallisuuden Pulitzer-palkinnon saaneet
Vuonna 1944 syntyneet
Elävät henkilöt
Seulonnan keskeiset artikkelit